Абласное дабрачыннае свята “Тэрыторыя навагодніх забаў” стала кульмінацыяй акцыі “Нашы дзеці” на Міншчыне. У Слуцк на Галоўную ёлку вобласці з усіх раёнаў прыехалі больш за 600 хлопчыкаў і дзяўчынак: дзеці-сіроты, дзеці з мнагадзетных, малазабяспечаных і прыёмных сем’яў, пераможцы абласных, рэспубліканскіх і міжнародных алімпіяд, творчых конкурсаў і спартыўных спаборніцтваў, актывісты дзіцячага і маладзёжнага руху.